**Z á p i s n i c a**

**z tridsiateho prvého zasadnutia Obecného zastupiteľstva obce Heľpa,**

**konaného dňa 25. augusta 2017 na Obecnom úrade v Heľpe**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

OZ uznášaniaschopné

**Prítomní:** podľa prezenčnej listiny

Tridsiate prvé zasadnutie Obecného zastupiteľstva v Heľpe otvoril starosta obce Peter Hyriak, privítal poslancov.

**K bodu č. 1 – Program zasadnutia**

Starosta obce prečítal program zasadnutia a dal hlasovať

1. Otvorenie a schválenie programu zasadnutia
2. Návrh overovateľov zápisnice a zapisovateľa
3. Prerokovanie žiadostí od občanov
4. Kontrola plnenia uznesení
5. Prerokovanie žiadosti o prevod nehnuteľnosti a pozemkov bývalého Detského domova spoločnosťou Invest-Corporation s.r.o. Bratislava
6. Schválenie účasti obce Heľpa v združení Iniciatíva stredné Slovensko
7. Schválenie žiadosti o NFP pre rekonštrukciu Hasičskej zbrojnice
8. Schválenie prerokovaných zmlúv
9. Informácia o pripravovaných výzvach z Envirofondu a IROP
10. Rekonštrukcia a prestavba budovy Ramex na Spoločenský dom
11. Oprava cesty do priemyselnej časti Skalice
12. Rôzne
13. Interpelácie
14. Záver

Hlasovanie: Za: 6 Proti: 0 Zdržal sa: 0

Uznesenie bolo schválené. K prejednávanému bodu poslanci prijali uznesenie č. 486, ktoré je neoddeliteľnou súčasťou zápisnice.

**K bodu 2 – Návrh overovateľov zápisnice a zapisovateľa**

Starosta obce navrhol za overovateľov zápisnice PhDr. Vladimíra Babeľu a Bc. Máriu Fedorovú, za zapisovateľku Annu Babeľovú.

OZ v Heľpe schvaľuje:

* za overovateľov zápisnice PhDr. Vladimíra Babeľu a Bc. Máriu Fedorovú, za zapisovateľku Annu Babeľovú.

K predloženému návrhu na uznesenie poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo schválené. K prejednávanému bodu poslanci prijali uznesenie č. 487, ktoré je neoddeliteľnou súčasťou zápisnice.

**K bodu 3 – Prerokovanie žiadosti od občanov**

***Žiadosť p. Róberta Fiľa, bytom Heľpa, Hlavná 204 –*** o odpredaj obecného majetku pozemkov parcely KN C č. 1660 – zastavané plochy a nádvoria o výmere 80 m2 v katastrálnom území obce Heľpa, zapísaných na LV č. 701

*PhDr. Ďurčová* – prečítala žiadosť

*Starosta:*  oboznámil poslancov a upresnil, o ktorý pozemok sa jedná, ide o príjazdovú cestu na jeho pozemok.

*Starosta:* Otvára diskusiu

*Kukuľa J.* : vzhľadom k tomu, že p. Fiľo má problémy dostať sa k domu hlavne v zime, a keďže myslím, že tam výstavba nebude, tak navrhujem, aby sa mu to schválilo

*PhDr. Babeľa:* ide to o napojenie priamo na hlavnú cestu? Medzi bytovkou a jeho domom?

*Starosta:* už boli za mnou obyvatelia bytovky, že čo to tam stavia, tak som ich informoval, že si to momentálne rieši, hlavne ten prístup

Keďže neboli ďalšie diskusné príspevky, starosta obce dal hlasovať za uznesenie.

*PhDr. Ďurčová* – predniesla návrh uznesenia

OZ v Heľpe schvaľuje:

* žiadosť žiadateľa Róberta Fiľa, Hlavná 204, 976 68 Heľpa o odpredaj obecného majetku časti parcely KN C č. 1660 .

Hlasovanie: Za: 6 Proti: 0 Zdržal sa: 0

Uznesenie bolo **schválené**. K predloženému návrhu uznesenia poslanci prijali uznesenie č. 488, ktoré je neoddeliteľnou súčasťou zápisnice.

***Schválenie zámeru – na odpredaj obecného majetku pre Róberta Fiľa, bytom Heľpa, Hlavná 204 – na odpredaj pozemku KN C č. 1660 v KÚ obce Heľpa***

*PhDr. Ďurčová –* predniesla návrh uznesenia

OZ v Heľpe schvaľuje:

**zámer odpredaja majetku, a to:**

* pozemkov parcely KN C č. 1660 - zastavané plochy a nádvoria o výmere 80 m2  v katastrálnom území Heľpa, obec Heľpa, zapísaných na LV č. 701

do vlastníctva:

**p. Róbert Fiľo**, rod. Fiľo, bytom Heľpa, Hlavná 204/138, 976 68 Heľpa.

za kúpnu cenu vo výške 2,3234 EUR/m2 x 80 m2 = 185,87 €

ako prípad hodný osobitného zreteľa z dôvodu:

Uvedený pozemok parcela susedí s parcelami žiadateľa, dlhodobo ju užíva a udržiava.

Ďalšie podmienky odpredaja:

1. Kúpno - predajná zmluva bude vypracovaná predávajúcim na základe predloženého geometrického plánu novovzniknutej parcely.
2. Všetky náklady súvisiace s vypracovaním geometrického plánu novovzniknutej parcely a následným prevodom nehnuteľnosti do vlastníctva nadobúdateľa, znáša výlučne nadobúdateľ.

Starosta otvoril diskusiu – bez diskusie

K predloženému návrhu na uznesenie poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené**. K predloženému návrhu uznesenia poslanci prijali uznesenie č. 489, ktoré je neoddeliteľnou súčasťou zápisnice.

***Žiadosť p. Márie Šuľkovej, bytom Heľpa, Krížna 709/1 o prehodnotenie rozhodnutia a odkúpenie pozemku***

*PhDr. Ďurčová* – prečítala žiadosť a navrhované uznesenie

*Starosta:* otvoril diskusiu

*Kukuľa M.:* chcem sa spýtať, či sú tam aj iní súrodenci, keď vrátiť tak pôvodnému majiteľovi, aby sa vrátilo na rodičov a potom sa to nanovo prejednalo dedičské konanie, lebo teraz ideme odpredať len jej, neviem, či je to správne

*Bc. Fedorová:* či to bolo aj súčasťou dedičského konania

*Kukuľa M.:* nebolo, pozemok bol majetkom obce, keď jej odpredáme, tak odpredajom vylučujeme ďalšieho dediča, keby bolo na jej rodičov, tak dedia všetci

*Starosta:* ďalšie je to, či môžeme previesť majetok na niekoho, kto je už zosnulý. Pozemok je vysporiadaný, je vo vlastníctve obce.

*Kukuľa M*.: nevieme, ako sú vysporiadaní medzi sebou, či to je len p. Šuľkovej, alebo to patrí aj iným dedičom

*Starosta:* podstata tejto žiadosti je v tom, že p. Šuľkovej sa nepáči cena

*PhDr. Ďurčová*: vlastníkom pozemku je právne obec a môže si hocikto požiadať o odpredaj tohto konkrétneho pozemku. Oni už majitelia pozemku už nie sú.

*Kukuľa M.:* vieme, že to je po jej rodičoch

*Kukuľa J:* je to to isté, ako to bolo pri odpredaji pozemku pre Oravkinovcov

*Kukuľa M.:* poukazuje len na to, aby sme neurobili niekomu krivdu

*Starosta:* my predaj robíme osobitným zreteľom, takže sa môže prihlásiť aj ďalší záujemca a môžeme upovedomiť aj ďalšieho vlastníka, či má záujem o kúpu pozemku

*Mgr. Hyriaková*: ale to už nemôže byť osobitný zreteľ

*Kukuľa J.:* je to to isté ako Oravkin, ktorému sme mu to schválili. Len tam ostala manželka a tu až deti. Keby nebol p. Oravkin zomrel, tak je to to isté. A takisto aj tu, keď zomrel Jano, tak zistili, že pozemok nie je ich. Ja som za to, že obec aby im to o odpredala za symbolickú cenu, ale obec mala náklady na jej bratov, a tie náklady by sa mali obci vrátiť.

*Starosta:* ja len uvediem, že ide o sumu okolo 140 €

*Kukuľa M.:* súhlasím, a to že vieme, že je to po rodičoch, tak opomenieme jedného dediča

*Kukuľa J.:* tak navrhujem, aby obec vstúpila do jednania s obidvoma dedičmi a riešila situáciu

*PhDr. Ďurčová*: ja Vás chcem iba upozorniť, že sme už odpredaj pozemku schválili za uvedenú sumu. Teraz môžeme už len zrušiť minulé uznesenie.

*Mgr. Hyriaková:* p. Šuľková chce len znížiť cenu a my buď schválime alebo nie

*PhDr. Ďurčová*: všetko sme už schválili, a teraz už je len na Vás, či sa tá cena zníži

*Kukuľa J*: hlasujme za cenu

*Bc. Fedorová.:* som za to, aby sme jej to dali za cenu 1 euro

*Mgr. Hyriaková*: keby si aj oni plnili takisto svoje, v našej záhrade má vlečku, máme na záhradu aj LV a on si ju tam aj tak odstaví

*Starosta:* zatvoril diskusia a dal hlasovať za uznesenie.

OZ v Heľpe schvaľuje:

* žiadosť žiadateľky Mária Šuľková, Krížna 709/1, 976 68 Heľpa o prehodnotenie rozhodnutia vydaného vo veci odkúpenia pozemku.

Hlasovanie: Za: 3 Proti: 1 Zdržal sa: 2

Uznesenie **nebolo schválené**. K predloženému návrhu uznesenia poslanci prijali uznesenie č. 490, ktoré je neoddeliteľnou súčasťou zápisnice.

***Žiadosť p. Alžbety Ďurajdovej, bytom Heľpa, Partizánska 444/57 o prešetrenie vypúšťania splaškov na Mlynskej ulici***

*PhDr. Ďurčová* prečítala žiadosť

*Starosta:*  keďže sme sa touto žiadosťou zaoberali na prípravnom pléne, tak navrhujem, aby šla situáciu pozrieť stavebná komisia, a potom zaujmeme stanovisko. Môže to byť takto?

-súhlas poslancov

***Žiadosť pozemkového spoločenstva pasienkárov v Heľpe o predĺženie nájomnej zmluvy nebytových priestorov na adrese Heľpa, Partizánska 309/20***

*PhDr. Ďurčová:* prečítala žiadosť a návrh uznesenia

OZ v Heľpe schvaľuje:

* žiadosť o predĺženie nájomnej zmluvy pre žiadateľa Pozemkové spoločenstvo pasienkarov v Heľpe do 31.12.2018.

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené.** K prejednávanej žiadosti poslanci prijali uznesenie č. 491, ktoré je neoddeliteľnou súčasťou zápisnice.

***Zámer na prenájom obecného majetku pre Pozemkové spoločenstvo pasienkárov v Heľpe, na adrese Heľpa, Partizánska 309/20***

*PhDr. Ďurčová*: prečítala návrh uznesenia

OZ v Heľpe schvaľuje zámer na prenájom majetku

**z dôvodu hodného osobitného zreteľa, a to:**

časť nehnuteľnosti zapísanej na Správe katastra Brezno na LV č. 701, v kat. území obce Heľpa ako budova pre služby obyvateľom, nachádzajúca sa na parcele KN C č. 148, na adrese Heľpa, Partizánska 309/20.

Predmetom nájmu sú tieto nebytové priestory :

- kancelárske priestory 5 m x 3,5 m = 17,5 m2

- skladové priestory 4,3 m x 6 m = 25,8 m2

**Prenajímaná plocha nebytových priestorov spolu: 270,8 m2.**

**pre nájomcu :**

Pozemkové spoločenstvo pasienkarov v Heľpe, IČO: 17065798, v zastúpení Pavlom Makom - predseda

za účelom :

priestor pre kanceláriu a sklad

výška nájomného:

sa určuje podľa platných zásad o hospodárení s majetkom obce nasledovne:

- kancelárske priestory 17,5 m2 za cenu 14 Eur/m2  t. j. **245 Eur**

- skladové priestory 25,8 m2 za cenu5 Eur/m2 t. j. **129 Eur**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Spolu: 374 Eur**

**na obdobie:**

do 31.12.2018

**odôvodnenie osobitného zreteľa:**

Uvedené nebytové priestory už v súčasnosti slúžia žiadateľovi ako kancelársky a skladový priestor. A súčasný nájomca má záujem vo svojej činnosti aj naďalej pokračovať. Prenajímaný nebytový priestor tak nezmení nijakým spôsobom povahu ani účel využitia.

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené**. K prejednávanému zámeru poslanci prijali uznesenie č. 492, ktoré je neoddeliteľnou súčasťou zápisnice.

***Žiadosť Nikoly Makovej – Nikoll, Čaneckého 789/13, Heľpa o predĺženie nájomnej zmluvy v priestoroch zdravotného strediska***

*PhDr. Ďurčová:* prečítala žiadosť a návrh uznesenia

OZ v Heľpe schvaľuje:

* žiadosť Nikoly Makovej o predĺženie nájomnej zmluvy. Termín predĺženia nájomnej zmluvy je do 31.12.2022.

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené.** K prejednávanej žiadosti poslanci prijali uznesenie č. 493, ktoré je neoddeliteľnou súčasťou zápisnice.

***Zámer na prenájom obecného majetku pre Nikolu Makovú – Nikoll, Čaneckého 789/13,***

*PhDr. Ďurčová*: prečítala návrh uznesenia

OZ v Heľpe schvaľuje zámer na prenájom majetku

**z dôvodu hodného osobitného zreteľa, a to:**

časť nehnuteľnosti zapísanej na Správe katastra Brezno na LV č. 701, v kat. území obce Heľpa ako budova zdravotného strediska, nachádzajúca sa na parcele KN C č. 348/4, na adrese Heľpa, Krížna 812/2.

Predmetom nájmu sú tieto nebytové priestory :

- prevádzková miestnosť 3,65 m x 4,40 m = 16 m2

**Prenajímaná plocha nebytových priestorov spolu: 16 m2.**

**pre nájomcu :** Nikola Maková, Čaneckého 789/13, 976 68 Heľpa, IČO: 47 066 806

za účelom : poskytovania kozmetických služieb

výška nájomného: sa určuje podľa platných zásad o hospodárení s majetkom obce nasledovne:

- miestnosť personálu pre kalkuláciu nájomného je stanovená na 16 m2 x 14 Eur = 224 Eur

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Spolu: 224 Eur**

**na obdobie:** do 31.12.2022.

**zdôvodnenie osobitného zreteľa :**

Uvedené nebytové priestory už v súčasnosti slúžia žiadateľovi ako priestor pre poskytovanie kozmetických služieb a súčasný nájomca má záujem vo svojej činnosti aj naďalej pokračovať. Prenajímaný nebytový priestor tak nezmení nijakým spôsobom povahu ani účel využitia.

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené**. K prejednávanej žiadosti poslanci prijali uznesenie č. 494, ktoré je neoddeliteľnou súčasťou zápisnice.

***Žiadosť Alžbety Makovej, bytom Heľpa, Čaneckého 789/13 – Potraviny ALL-MA, Krížna 1, Heľpa, o zníženie poplatku za nájom na parc. č. KN 1849***

*PhDr. Ďurčová****:*** prečítala žiadosť a návrh uznesenia

*Starosta*: otvára diskusiu

*Kukuľa J*.: sú rozdiely medzi nájmom, koľko má momentálne

*Kukuľa M*.- na koľko žiada zníženie, mohla uviesť, o koľko žiada zníženie

*Starosta*: žiadateľ neuvádza výšku

*Kukuľa J.*: nevyužíva celý priestor na podnikanie, dookola musí len hrabličkovať, navrhujem, aby sme cenu znížili,

*Bc. Fedorová:* treba jej pomôcť, nemá tam taký veľký obrat, aspoň 25%

*PhDr. Babeľa:* keď užíva polovicu, tak polovicu by sme jej mohli znížiť

*Kukuľa J*.: navrhujem 35 euro mesačne, však o ten pozemok sa stará

*Kukuľa M.:.* dajme polovičnú zľavu 50 %, ten obchod tam má opodstatnenie

*Mgr. Hyriaková*: takže ide o 50% z 52,50 eur

*Starosta:* ukončil diskusiu a dal hlasovať

OZ v Heľpe schvaľuje

* žiadosť žiadateľky Alžbety Makovej, Čaneckého 789/13 , Heľpa o zníženie nájomného

Nájomné sa stanovuje na sumu 50 % z pôvodnej sumy mesačného nájmu za 1m2..

Hlasovanie: Za: 6 Proti: 0 Zdržal sa: 0

Uznesenie bolo **schválené**. K prejednávanej žiadosti poslanci prijali uznesenie č. 495, ktoré je neoddeliteľnou súčasťou zápisnice.

***Dodatok nájomnej zmluvy pre Alžbetu Makovú, bytom Heľpa, Čaneckého 789/13 – Potraviny ALL-MA, Krížna 1, Heľpa***

*PhDr. Ďurčová*: prečítala návrh uznesenia

OZ v Heľpe schvaľuje:

* dodatok č.1. k zmluve o nájme nehnuteľnosti uzatvorenej dňa 29.2.2016 s nájomcom Maková Alžbeta, rod. Babeľová, trvale bytom Čaneckého 789/13, 976 68 Heľpa. Dodatkom sa upravuje suma za prenájom nehnuteľnosti na sumu 26,25 Eur mesačne.

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené**. K prejednávanému dodatku poslanci prijali uznesenie č. 496, ktoré je neoddeliteľnou súčasťou zápisnice.

**Hosť Jozef Kukuľa**

*Starosta:* vyzval prítomného p. Kukuľu, či sa ide zapojiť

*Kukuľa Jozef*: neviem, či ste sa už zaoberali na prípravnom zasadnutí našou žiadosťou. Ide o navýšenie fin. prostriedkov pre správcu a hospodára. Zatiaľ sme oficiálnu žiadosť neposielali.

*Mgr. Hyriaková:* bola dohoda, že sa uskutoční stretnutie s klubom, tak bol návrh a rozoberie sa daná problematika

*Kukuľa M*.: bolo povedané, že hospodár je poriešený do konca roka, ďalšie treba prísť s konkrétnym návrhom

*Kukuľa Jozef*: poslal som cez poslanca Milana tie čísla o čo a koľko ide

*Kukuľa M.:* o tom nevieme, o ostatných veciach nebolo povedané

*Kukuľa J.*: tak ako povedala Hyriaková, bolo dohodnuté, že sa stretneme a budeme o tom diskutovať, navrhujem, aby ste pripravili stretnutie a potom budeme riešiť

*Kukuľa Jozef*: čo sa týka správcu, chceme správu inač poriešiť, náš rozpočet funguje od leta do leta, tak potrebujeme zmeniť, čo mal, zmluvu, starú zrušiť a vytvoriť novú, viem, že je to pre Vás neštandardný termín

*Kukuľa M*.: ostalo to tak, že ak je správca poriešený do konca roka, tak potom budeme riešiť, v tomto smere nebolo nič prerokované

Mgr. Hyriaková,: znovu hovorím, aby sa urobilo stretnutie, nedá sa to zo dňa na deň

*Kukuľa Jozef:* s p. Tkáčikovou sme už hľadali v rozpočte, ja som tu za zamestnanie Chudíka na vyšší pracovný pomer,

*Starosta:* sme v druhej tretine kal. roka, sme už v čerpaní a v súčasnosti peniaze nie sú pripravené

*Kukuľa M:* vy si poriešte do konca roku aj Chudíka a čím skôr stretnutie, aby sa do budúceho rozpočtu mohlo s týmto počítať ale bolo povedané, že do konca roku bolo s Chudíkom vybavené

*Mgr. Hyriaková*: záležať bude od Vás, kedy zvoláte stretnutie

*Mgr Tkáčiková:* a potom už riadna oficiálna žiadosť, aby ju mohli poslanci schváliť

*Starosta:* pri tejto rozprave dal za úlohu poslancom, pripraviť podklady na kapitálové výdavky, aby sa mohli schváliť v novom rozpočte

**K bodu 4 – Kontrola plnenia uznesení**

*Starosta:* do emailov ste dostali správu o kontrole plnenia uznesení, ak chcete ešte niečo sa opýtať, alebo môžeme ísť ďalej,

Do emailov ste dostali aj správu o činnosti hlav. kontrolóra, ktorú beriete na vedomie

**K bodu 5 – Prerokovanie žiadosti o prevod nehnuteľnosti a pozemkov bývalého Detského domova spoločnosťou Invest-Corporation s.r.o. Bratislava – v zastúpení Jiřím Vlkom**

*PhDr. Ďurčová*: prečítala žiadosť a návrh uznesenia

*Starosta:* pol roka mojej intenzívnej práce, je to významná akcia, rozvoj zamestnanosti. Samozrejme je to náročné rozhodnutie, ktoré urobíte. Nechal som to pozrieť aj po právnej stránke, či je to v poriadku, či obec môže alebo nemôže, dnes som sa aj v Brezne informoval, aby sme nemali pochybnosti a dostal som vyjadrenie, že je to v poriadku a otvoril diskusiu.

*Bc. Fedorová*: ja by som si to tiež želala, ale čo som tam počula, že je zaujímavé aj ponuka miest, či na umiestnenie alebo zamestnanie. Ale v súčasnosti sa už takéto veľké veci nerobia, a ak sa mu nepodarí uskutočniť svoj zámer, tak je na zváženie, aby sa tam nenasťahovali občania z nízkopríjmových skupín.

*Kukuľa J:.* ja si myslím, že je to zaujímavé, mohla by dedine pomôcť, a mohla by sa stať strediskom Horehronia, ale do zmluvy zakomponovať, že sa tam nenasťahujú sociálne živly, aby sme sa nestali strediskom niečoho zlého.

*Bc. Fedorová:* ja si myslím, že toto nie je možné

*Starosta:* spôsob ako bude budova vyzerať je v projekte, a stavba sa skolauduje k určitému účelu, druhá vec je zmena účelu stavby, je podľa UPD, momentálne je tam zadefinované - dom opatrovateľskej služby. Bez zmeny v ÚPD sa nedá zmeniť účel stavby. Sú tam 3 byty, ale nepredpokladám, že tam budú nasťahovaní asociáli.

*Kukuľa M*. všetko je to pekné, keby sa to podarilo. Ja mám k tomu, 3 podlažná budova, teraz je to 2 podlažná, bude to väčší objekt, neviem, som na pochybách. Či to máme odsúhlasiť, mali by sme si to ešte nechať uležať, je to za 1 euro, s tým, že tam niečo postaví.

*Starosta.* V súčasnosti máme platné st. povolenie, kde je 5 poschodová budova, teraz chceme 3 poschodovú. Rozprávajme ako to je v skutočnosti dnes.

*Kukuľa M.:* bolo by treba, aby tu boli všetci poslanci, aby sa vyjadrili

*Starosta*: Informáciu o zámere máte už dlhší čas. Investor už má stanovený aj časový harmonogram, ktorý chce dodržať. Samozrejme, ako povedal Kukuľa J. vybudovať zariadenie, ktoré nám ako obci pridá na spoločenskom význame.

Starosta dal hlasovať za uznesenie

OZ v Heľpe schvaľuje:

- žiadosť žiadateľa Jiří Vlk, nar. 7.7.1967 Valtice, ČR, trvale bytom: Opatovská 158/20, 110 00 Praha 1, ČR o prevod nehnuteľnosti a pozemkov vo vlastníctve obce Heľpa a to parcely

- registra C KN č. 914 , zastavané plochy a nádvoria s výmerou 839 m2 v celosti

- registra C KN č. 915, zastavané plochy a nádvoria s výmerou 1687 m2 v celosti

- registra C KN č. 916, ostatné plochy s výmerou 1586 m2 v celosti a

- stavbu - rodinný dom so súpisným číslom 114

nachádzajúce sa na parcele CKN č. 915, ktoré sú vedené na LV č. 701, katastrálne územie Heľpa.

**Kupujúcemu**

INVEST – CORPORATION s.r.o., zo sídlom Obchodná 39, 811 06 Bratislava, IČO: 48 098 531 zastúpená konateľom Jiří Vlk, trvale bytom: Opatovská 158/20, 110 00 Praha 1, ČR, zapísaná v obchodnom registri Okresného súdu Bratislava I, Oddiel : s.r.o., vložka číslo 105431/B

Hlasovanie: Za: 2 Proti: 1 Zdržal sa: 3

Uznesenie **nebolo schválené.** K prejednávanej žiadosti poslanci prijali uznesenie č. 497, ktoré je neoddeliteľnou súčasťou zápisnice.

**K bodu 6 – Schválenie účasti obce Heľpa v združení Iniciatíva stredné Slovensko**

*PhDr. Ďurčová:* prebrali sme to na prípravnom stretnutí, prečítala návrh uznesenia

OZ v Heľpe schvaľuje:

V zmysle § 11 ods. 4 písm. m) zák. č. 369/1990 Zb. o obecnom zriadení v znení neskorších predpisov účasť Obce Heľpa v združení „Iniciatíva stredné Slovensko“

**D ô v o d o v á s p r á v a**

1. Primátori niektorých miest a obcí stredného Slovenska v záujme hospodárskeho, sociálneho a kultúrneho rozvoja regiónu stredného Slovenska, odstraňovania regionálnych rozdielov v súlade s Akčným plánom vlády SR pre zabezpečenie severno-južného prepojenia Slovenskej republiky sa na rokovaní v Banskej Bystrici dňa 10.2.2017 dohodli, že za účelom spoločného postupu pre dosiahnutie spoločných cieľov a snáh vytvoria otvorené združenie právnických osôb (ďalej Združenie) s názvom „Iniciatíva stredné Slovensko“. Združenie bude zriadené Zmluvou o združení v zmysle § 829 Občianskeho zákonníka ako združenie bez právnej subjektivity. Účastníkmi združenia môžu byť územné samosprávy, zástupcovia podnikateľského sektora alebo mimovládnych organizácii.

*§ 829*

*„(1) Niekoľko osôb sa môže združiť, aby sa spoločne pričinili o dosiahnutie dojednaného účelu.*

*(2) Združenia nemajú spôsobilosť na práva a povinnosti“*

1. V zmysle ustan. § 11 ods. 4 písm. m) zák.č. 369/1990 Zb. o obecnom zriadení v platnom znení mestskému zastupiteľstvu je okrem iného vyhradené:

*„m) schvaľovať združovanie obecných prostriedkov a činností a* ***účasť v združeniach****, ako aj zriadenie spoločného regionálneho alebo záujmového fondu,“*

Zmluvné strany – zakladajúci členovia združenia – mestá Banská Bystrica, Brezno, Dolný Kubín, Krupina, Liptovský Mikuláš, Ružomberok, Zvolen a obec Podbrezová v súčasnosti pripomienkujú návrh zmluvy, a po schválení ich účasti v združení mestskými alebo  obecnými zastupiteľstvami bude zmluva štatutárnymi zástupcami miest a obcí podpísaná.

1. Hlavným cieľom a zámerom združenia bude reprezentácia a presadzovanie záujmov obcí a miest, podnikateľského sektora a mimovládnych organizácii regiónu stredné Slovensko pre dosiahnutie severno-južného prepojenia Slovenskej republiky, a to najmä:
2. spojenie sever s juhom, ktoré predstavuje spojenie Trstená – Dolný Kubín – Ružomberok – Banská Bystrica – Zvolen – Šahy (R3 Orava/R1 Ružomberok – Banská Bystrica/R3 Zvolen – Šahy, vrátane R2 severný obchvat Zvolena a úsek Kriváň – Lovinobaňa),
3. súvisiace spojenie predstavuje Rekonštrukcia a rozšírenie cesty I. triedy I/66 Banská Bystrica – Brezno
4. tvorba nového dopravného generelu na území Slovenskej republiky, ktorého nevyhnutnou súčasťou bude spojenie sever s juhom, ktoré predstavuje spojenie Trstená – Dolný Kubín – Ružomberok – Banská Bystrica – Zvolen – Šahy (R3 Orava/R1 Ružomberok – Banská Bystrica/R3 Zvolen – Šahy, vrátane R2 severný obchvat Zvolena a úsek Kriváň – Lovinobaňa),
5. aktualizácia Pan-európskych koridorov (TEN-T), ktorého nevyhnutnou súčasťou bude spojenie sever s juhom, ktoré predstavuje spojenie Trstená – Dolný Kubín – Ružomberok – Banská Bystrica – Zvolen – Šahy (R3 Orava/R1 Ružomberok – Banská Bystrica/R3 Zvolen – Šahy, vrátane R2 severný obchvat Zvolena a úsek Kriváň – Lovinobaňa).

Formy činnosti Združenia:

1. rokovania na úrovni Vlády SR, ministerstiev a ostatných ústredných orgánov štátnej správy, ostatných orgánov štátnej správy, ZMOS-u, regionálnych združení, a pod.
2. organizovanie konferencií, pracovných stretnutí, seminárov, workshopov, a pod. vytváranie a podpora verejno-súkromných partnerstiev v zmysle cieľov a záujmov

Združenia

1. spracovanie a zabezpečenie potrebných návrhov, analýz, rozborov, štúdií, a pod.
2. poskytovanie poradenstva, konzultácií, navrhovanie riešení, a pod..

PHSR predložený návrh nerieši.

1. Účasť Obce Heľpa v združení „Iniciatíva stredné Slovensko“ nemá dopad na rozpočet mesta.

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené**. K prejednávanej žiadosti poslanci prijali uznesenie č. 498, ktoré je neoddeliteľnou súčasťou zápisnice.

**K bodu 7 - Žiadosť o nenávratný finančný príspevok pre rekonštrukciu Hasičskej zbrojnice**

*PhDr. Ďurčová:* žiadosť bola prerokovaná na prípravnom zasadnutí, prečítala návrh uznesenia.

*Starosta:* Dnes sme dostali presný rozpočet na rekonštrukciu od projektanta, takže sa zmenila cena. V predbežnej žiadosti sme nemali tieto čísla. Žiadosť bola vyhlásená 15.7.2017.

OZ v Heľpe schvaľuje:

a) Predloženie žiadosti o poskytnutie dotácie podľa výzvy č. VII. Prezídia Hasičského a záchranného zboru 2017 na predkladanie žiadostí o poskytnutie dotácie zo štátneho rozpočtu prostredníctvom rozpočtovej kapitoly Ministerstva vnútra Slovenskej republiky.

Účel dotácie: Podpora zvýšenia ochrany pred požiarmi prostredníctvom výstavby, rekonštrukcie a modernizácie stavieb a opravy budov, nadobudnutie budov na účel hasičských staníc a hasičských zbrojníc podľa § 2 písm. c) zákona č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky.

**Názov projektu: „Rekonštrukcia budovy hasičskej zbrojnice v Heľpe , ktorý je realizovaný obcou v celkovom náklade 86 454 Eur**.

b) Zabezpečenie realizácie projektu po schválení žiadosti.

**c)** **požadovaná výška dotácie na oprávnené aktivity 30 000 Eur**

d) spoluúčasť vo výške min. 5 % z celkových výdavkov 4 323 Eur

**e) financovanie projektu z vlastných zdrojov vo výške 56 454 Eur z celkových výdavkov na realizáciu oprávnených aktivít projektu.**

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené**. K prejednávanej žiadosti poslanci prijali uznesenie č. 499, ktoré je neoddeliteľnou súčasťou zápisnice.

**K bodu 8 – Schválenie prerokovaných zmlúv**

***Zmluva – Hasičská zbrojnica***

*PhDr. Ďurčová:* predložila uznesenie o zmluve o dielo č. 2017/04/25 so zhotoviteľom EXTRAVAGANCE AA, s.r.o,, Fraňa Kráľa 1224/4, Brezno, ktorej predmetom je vypracovanie projektovej dokumentácie stavby pre stavebné povolenie a realizáciu „Rekonštrukcia budovy hasičskej zbrojnice v Heľpe“ s finančným plnením 2600€.

OZ v Heľpe schvaľuje:

* Zmluvu o dielo č. 2017/04/25 uzatvorenú so zhotoviteľom EXTRAVAGANCE AA, s.r.o., Fraňa Kráľa 1224/4, Brezno IČO: 46809724, ktorej predmetom je vypracovanie projektovej dokumentácie stavby pre stavebné povolenie a realizáciu „ Rekonštrukcia budovy hasičskej zbrojnice v Heľpe. S finančným plnením 2 600 Eur.

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené.** K prejednávanej zmluve poslanci prijali uznesenie č. 500, ktoré je neoddeliteľnou súčasťou zápisnice.

***Zmluva pre školskú jedáleň***

*PhDr. Ďurčová*: predložila uznesenie o Kúpnej zmluve č. Z201734816\_Z s dodávateľom Gastro Vrábeľ, s.r.o., M.R. Štefánika 1832, Dolný Kubín, ktorej predmetom je kuchynské vybavenie školskej jedálne, s finančným plnením 8200€

OZ v Heľpe schvaľuje:

* Kúpnu zmluvu č. Z201734816\_Z uzatvorenú s dodávateľom Gastro Vrábeľ, s.r.o., M.R.Štefánika 1832, Dolný Kubín, IČO: 43897452, ktorej predmetom je Kuchynské vybavenie do školskej jedálne . S finančným plnením 8 200 Eur.

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 5 Proti: 0 Zdržal sa: 0

Uznesenie bolo **schválené**. K prejednávanej zmluve poslanci prijali uznesenie č. 501, ktoré je neoddeliteľnou súčasťou zápisnice.

***Zmluva o dielo – Miestna komunikácia – IBV Teplica II***

*PhDr. Ďurčová:* predložila uznesenie o Zmluve o dielo č. 2017/DC/01/017 so zhotoviteľom STRABAG, s.r.o., Mlynské Nivy 61/A, Bratislava, ktorej predmetom je zhotovenie diela „Miestna komunikácia, vrchná stavba, IBV Teplica II, s finančným plnením 34196,16€.

OZ v Heľpe schvaľuje:

* Zmluvu o dielo č. 2017/DC/01/017 uzatvorenú so zhotoviteľom STRABAG, s.r.o Mlynské Nivy 61/A, 825 18 Bratislava, IČO: 17 317 282, ktorej predmetom zhotovenie diela „ Miestna komunikácia, vrchná stavba , IBV Teplica II. S finančným plnením 34 196,16 Eur.

K predloženému návrhu uzneseniu poslanci nemali pripomienky, pozmeňujúce alebo doplňujúce návrhy.

Hlasovanie: Za: 5 Proti: 0 Zdržal sa: 0

Uznesenie bolo **schválené**. K prejednávanej zmluve poslanci prijali uznesenie č. 502, ktoré je neoddeliteľnou súčasťou zápisnice.

***Zmluva o dielo – rekonštrukcia strechy štadióna***

*PhDr. Ďurčová:* predložila návrh uznesenia o Zmluve o dielo so zhotoviteľom Milanom Skladaným, Potočná 385/20, Heľpa, ktorej predmetom je zhotovenia diela Rekonštrukcia strechy na budove štadióna, s finančným plnením 46149,88€.

OZ v Heľpe schvaľuje:

* Zmluvu o dielo uzatvorenú so zhotoviteľom Milan Skladaný, Potočná 385/20, Heľpa, IČO: 43635865, ktorej predmetom je zhotovenie diela Rekonštrukcia strechy na budove štadióna. S finančným plnením 46 149,88 Eur.

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené**. K prejednávanej zmluve poslanci prijali uznesenie č. 503, ktoré je neoddeliteľnou súčasťou zápisnice.

***Zmluva o dielo ÚPD***

*PhDr. Ďurčová:* predložila návrh uznesenia o Zmluve o dielo na spracovanie ÚPD obce Heľpa so zhotoviteľom Architektonické štúdio Atrium s.r.o., Mlynská 27, Košice, s finančným plnením 5160€.

OZ v Heľpe schvaľuje:

* Zmluvu o dielo na spracovanie územného plánu obce Heľpa – zmeny a doplnky č. 01 uzatvorenú so zhotoviteľom Architektonické štúdio Atrium s.r.o., Mlynská 27, Košice, IČO: 44 263 970 . S finančným plnením 5 160 Eur.

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené**. K prejednávanej zmluve poslanci prijali uznesenie č. 504, ktoré je neoddeliteľnou súčasťou zápisnice.

***Príkazná zmluva – obstarávateľské činnosti***

PhDr. Ďurčová***:*** predniesla návrh uznesenie Príkaznej zmluvy pre zastupovanie obce a vykonávanie činností súvisiacich s obstarávaním a prerokúvaním ÚPD obce Heľpa s príkazníkom Ing. arch. Jozefom Mackom, Topoľovka 207

*Starosta:* preto to riešime takýmto spôsobom, aby sme mohli požiadať o dotáciu, aby nám to zaplatila EÚ

OZ v Heľpe schvaľuje:

* Príkaznú zmluvu pre zastupovanie obce a vykonávanie činností súvisiacich s obstarávaním a prerokúvaním územného plánu obce Heľpa – zmeny a doplnky 01 uzatvorenú s príkazníkom Ing. arch. Jozef Macko, Topoľovka 207, 067 45 Topoľovka. S finančným plnením 1 350 Eur.

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené**. K prejednávanej zmluve poslanci prijali uznesenie č.505, ktoré je neoddeliteľnou súčasťou zápisnice.

***Zmluva o dielo – „Rekonštrukcia miestnej komunikácie – Farská ulica“***

*PhDr. Ďurčová* : hovorili sme o rekonštrukcii Farská ulica, poslali sme oznámenie p. Orságovi, ktorý poslal návrh zmluvy, je teda na vás, či to chcete dnes schvaľovať

*Starosta:* výberového konania sa zúčastnila len jedna firma

*Kukuľa J:* bolo poslaných 8 výziev

*PhDr. Ďurčová:* 6 výziev bolo poslaných, nik nemal záujem

*Kukuľa J:* navrhujem, ako aj komisia odporúča urobiť zmluvu s týmto projektantom, je to dobrá cena, čo sa týka kvality projektanta –osobne sa s ním pozná p. Oravkin, komisia odporúča

*Kukuľa M.*: aj ja sa prikláňam k tomu, aby sme to zobrali, viacerí sa neprihlásia navrhujem prijatie zmluvy podľa doporučenia komisie

*PhDr. Ďurčová:* žiadala som aj stanovisko od lektorky ohľadom verejného obstarávania a takisto pripúšťa takéto riešenie, nakoľko s projektami je v súčasnosti problém

*Kukuľa M*. : bolo riadne výberové konanie, ponuku dal jeden, je to v poriadku

*Kukuľa J*.: čakalo sa asi 1 a pol mesiaca, nerobili sme toto rozhodnutie hneď, som sa za, aby sa to riešilo

*PhDr. Ďurčová*: predniesla návrh uznesenia o Zmluve o dielo s Ing. Dušanom Orságom, Poľná 64, Banská Bystrica, ktorej predmetom je spracovanie projektovej dokumentácie pre realizáciu stavby „Rekonštrukcia miestnej komunikácie – Farská ulica“.

OZ v Heľpe schvaľuje:

* Zmluvu o dielo na spracovanie Projektovej dokumentácie pre realizáciu stavby Rekonštrukcia miestnej komunikácie – Farská ulica. S finančným plnením 2 100 Eur.

Hlasovanie: Za: 5 Proti: 0 Zdržal sa: 0

Uznesenie bolo **schválené**. K prejednávanej žiadosti poslanci prijali uznesenie č. 506, ktoré je neoddeliteľnou súčasťou zápisnice.

**K bodu 9 – Informácia o pripravovaných výzvach z Envirofondu a IROP**

*Starosta:* projekty neprechádzajú ako sa plánovali, nie je to len záležitosť našej obce, sledujeme všetky výzvy, aby sme sa zapojili do výziev, budú aj jesenné výzvy, budeme sa zapájať do výziev. Bohužiaľ, výzvy nám neprešli, a tieto neoprávnené výdavky ako DPH zvyšujú spoluúčasť obce z 5 na 25 %. Máme pripravených pár vecí ako zdravotné stredisko, materskú školu, náučný chodník, ak bude možnosť určite sa zapojíme, máme podklady pripravené. Čas na realizáciu je veľmi krátky, a nestíha sa všetko pripraviť, dnes sme dopĺňali výzvu na rekonštrukciu obecného úradu, stále sa niečo mení.

**K bodu 10 – Rekonštrukcia a prestavba budovy Ramex na Spoločenský dom**

*Starosta:* tento bod navrhol do programu p. Ján Kukuľa, preto mu odovzdávam slovo

*Kukuľa J*.: ako som Vás už informoval na prípravnom stretnutí, projekt je hotový, na základe sedenia komisie sme prebrali aj túto záležitosť, bola podaná žiadosť o stavebné povolenie, zatiaľ ešte nie je finančný projekt. Komisia navrhuje prijatie uznesení na ďalšie kroky a to čo sa týka financovia a vzhľadom k tomu, že bola komisia spochybnená, tak sme pripravili návrh ako bude komisia postupovať pri výberovom konaní.

Návrh uznesenia – financovanie

*Kukuľa J.* : prišli ponuky bánk, prišli dosť skoro, preto navrhujeme, aby sa urobilo nové kolo výberového konania, čo sa týka podmienok ohľadom čerpania úveru, aby sme spolu so starostom, ekonómkou a členmi komisie urobili prieskum ako nás to zaťaží, či sme schopní ísť do úveru a akého, aby sa obec nedostala do nejakých problémov

*Kukuľa M.:* zatiaľ nevieme o sume, keď bude rozpočet, tak potom sa budeme k tomu vyjadrovať, čo dáme z nášho rozpočtu a čo z úveru, a takisto uvidíme ako sa rozloží čerpanie, ja by som s týmto počkal, som za zháňanie úverových možností po predložení rozpočtu

Mgr. *Tkáčiková* – úverové zdroje nemôžeme čerpať v akejkoľvek výške, a môžeme ich čerpať max. vo výške 60 % minuloročne skutočne dosiahnutého ročného príjmu, tak môžeme ísť zhruba do výšky max. 800000, toto posudzuje banka, v prvom rade vyčerpáme svoje prostriedky a potom pôjdeme do úveru

*Kukuľa J*. vzhľadom k tomu, keďže nemáme rozpočet, aby po predložení projektu zasadla komisia a potom predložiť poslancom na prerokovanie a potom začneme rokovať

*Starosta:* potrebujeme zadefinovať aj kedy toto budeme robiť, je potrebné zadefinovať časový harmonogram, a takisto aj cenová ponuka z banky je platná určité časové obdobie

*Kukuľa J*. navrhujem, aby sa zvolalo mimoriadne zasadnutie a týkalo by sa len financovania rekonštrukcie

*Kukuľa M*. znovu hovorím, vychádzajme z rozpočtu a potom rozložíme či to bude jeden rok, alebo ako a koľko bude úver atď. a potom budeme s bankami jednať

*Mgr. Tkáčiková:* takisto doporučujem neprijímať toto uznesenie, aby nám časovo sedelo, takisto nevieme ani banke poskytnúť potrebné informácie

*Starosta:* pre nás je podstatné, aby sme počkali, aby sme dali reálne záležitosti, čo budeme budúci rok realizovať, a podľa toho uvidíme, aby sme nerobili jalovú prácu. Keď budeme mať pripravený návrh o financiách potom si sadneme a budeme to riešiť

*Kukuľa M*. pripraviť treba k tomu aj to, že čo budeme na budúci rok robiť, čo uprednostníme a čo budeme robiť, je to náročné,

*Kukuľa J*. tu je komisia, ktorá predkladá návrh. Chyba sa stala, že do konca mesiaca mala byť od projektanta správa, takisto počítame, že suma by sa mala pohybovať v rozsahu 550 tis. Finančný rozpočet má byť od projektanta predložený do konca mesiaca august. Toto uznesenie nebudeme teda prijímať.

*Starosta:* banky môžeme vyzvať aj bez uznesenia

Druhé uznesenie na výber dodávateľa

*Kukuľa J*. vzhľadom k diskusii na facebooku a vzhľadom k tomu, že komisia počíta s tým, že na túto akciu sa môžu prihlásiť aj viacerí, aby to bolo skutočne objektívne, aby sa komisia rozšírila o ďalšieho člena, aby sa oslovil ešte nezávislý občan, aby nebol dojem, že si komisia robí čo chce.

PhDr. Ďurčová: predniesla návrh uznesenia ohľadom realizácie verejného obstarávania pre výber dodávateľa na realizáciu stavby „Rekonštrukcia a prístavba objektu Ramex externým dodávateľom“

OZ v Heľpe schvaľuje:

* Realizáciu verejného obstarávania pre výber dodávateľa na realizáciu stavby: „Rekonštrukcia a prístavba objektu Ramex externým dodávateľom.“

Hlasovanie: Za: 6 Proti: 0 Zdržal sa: 0

Uznesenie bolo **schválené.** K prejednávanému návrhu uznesenia poslanci prijali uznesenie č. 507, ktoré je neoddeliteľnou súčasťou zápisnice.

**K bodu 11 – Oprava cesty do priemyselnej časti Skalice**

*Starosta:* spolu s poslancom p. J. Kukuľom sme oslovili firmu, ktorá tu robila práce, a požiadali sme o vyjadrenie o cene, koľko by to stála oprava cesty od Hlavnej cesty zhruba po zberný dvor. Túto cenovú ponuku mám na stole je to zhruba 1500m2, v hrúbke 40 mm, cena je 16500€.

*Kukuľa J.:* v úseku mojej firmy mala asfaltovať cestu firma RENOVIA a, mal som tam už aj dohodnuté. Oslovil som p. Škrabáka, aby nám povedal, čo by sa dalo s tým úsekom od hlavnej cesty po moju firmu urobiť. Podľa jeho vyjadrenia je to len vecou 2 rokov, že do popraskanej cesty vsiakne voda, a je len otázkou času, kedy sa to rozpadne. Nejde len o mňa, ale chodia tam aj obec, Agrohelp, Oravkin, Zibrík. Nikoho to nemrzí, ale mňa áno, že tá cesta je taká, aká je.

Či by sa nenašli financie, a dať tam aspoň min. vrstvu 4 cm od hlavnej po zberný dvor, ďalší úsek by som si zaplatil, rozprával som sa aj s ostatnými a ich názor je taký, že táto časť je najväčším zamestnávateľom našich občanov, a odvádzajú sa dane pre obec. Je tu návrh na asfaltovanie a je na vás, na nás, ako sa rozhodneme.

*Bc. Fedorová:* som za to, aby sa všetci podieľali na tom aj spolu s obcou, aby sa to múdro rozdelilo

*Kukuľa M*.: 4 cm je veľmi málo, ta cesta sa rozpadne, ak nebude odvodnená, ak tam dáme len túto vrstvu, tak cestu máme o 2 roky horšiu, ako sme ju mali.

*Kukuľa J*.: Ja idem odrážať povrchovú vodu do jarku, lebo tá robí najväčší problém. Najviac vody ide od hora. Možno by bolo treba vyčistiť kanál až ku hlavnej ceste. Možno by sme to urobili dobre. Každý rok sa to opravuje, ale stále sa to opakuje.

*Starosta:* Ide o opravu cesty.

*Mgr. Tkáčiková:* Toto ide na opravu cesty a tento rok na toto v rozpočte nemáme.

*Starosta:* tento týždeň bolo sedenie s občanmi na ul. Partizánskej, ktorí sú ohrození z prívalových dažďov. Ide o ulicu, ktorá nemá nový povrch. Ale týmto sa budeme zaoberať v bode rôzne, vrátime sa k ceste na Skalice.

*Kukuľa J.:* túto aktivitu som obnovoval už za bývalého starostu. A zhodol som sa aj s p. Ďuricom, že túto cestu využíva, ktorý by bol ochotný prispieť. Oravkin a Hronček, neviem. Sú tam názory také, aké sú. Dane sa platia, tak ... A nie je páka na to, aby sme ich na to pripravili. Zatiaľ obec pre tieto firmy obec neurobila nič.

*Bc. Fedorová:* nemusí to byť úplne rovnakým dielom, ale podľa veľkosti firmy, ale každý by mal participovať na tejto akcii a samozrejme aj obec

*Kukuľa J*.: moja investícia je dosť veľká asi 7 tis. A je smutné, že ku mne chodia z rôznych krajín, a je to vizitka. A aj obec by mala mať záujem o opravu. Niekomu to nevadí.

*Starosta:* z minulosti máme skúsenosť ako to bolo s vodou. Nakoniec to dopadlo tak, že sa zapojili obec, Kukuľa J. a Agrohelp. Ostatní sa zapojiť nechceli.

*Kukuľa M*.: mám návrh, v tomto rýchlom riešení vidím len potiahnuť koberec. Do budúceho roku toto dať do rozpočtu, aby sa s tým počítalo. Som za to, aby sa obec, aspoň po tú obecnú časť a spoluúčasť p. Kukuľa. Navrhujem to spraviť, tak, aby bola vozovka zabezpečená aspoň na 5 -6 rokov. Pri potiahnutí takého asfaltu 40mm, bude zase rozpadnutý, aby neboli zbytočne vyhodené peniaze.

*Starosta*: dávam do pozornosti verbálnu žiadosť od občanov na ul. Partizánska od Daniša po most, ktorá je jediná cesta s neopravným povrchom po kanalizácii

*PhDr. Ďurčová:* predniesla návrh uznesenia o oprave cesty na Skalice

OZ v Heľpe schvaľuje:

Opravu cesty do priemyselnej časti Skalice – asfaltovanie

Hlasovanie: Za: 2 Proti: 1 Zdržal sa: 3

Uznesenie **nebolo schválené.** K prejednávanému návrhu poslanci prijali uznesenie č. 508, ktoré je neoddeliteľnou súčasťou zápisnice.

**K bodu 12 – Rôzne**

***Odkúpenie pozemkov***

*PhDr.: Ďurčová:* Ako som Vám už rozprávala, ide o odkúpenie parciel, ktoré sú v súčasnosti priľahlou plochou k športovému areálu, kde obec v budúcnosti plánuje rozšíriť tento areál na verejnoprospešný účel. Právnička potrebuje ešte uznesenie, ktoré predkladám.

OZ v Heľpe schvaľuje:

* Odkúpenie pozemkov parcely:

KN C č. 3773/1, 3773/2, 3773/3 , druh pozemku trvalé trávne porasty, s celkovou výmere 497 m2, vedené na LV č. 4044, v katastrálnom území Heľpa a

pozemkov parcely KN C č. 3810/2, druh pozemku trvalé trávne porasty, s celkovou výmerou 1 031 m2, vedené na LV 4081, v katastrálnom území Heľpa

**za kúpnu cenu 2,30 Eur / m2.**

Predmetné pozemky sú v súčasnosti priľahlou plochou k športovému areálu. V budúcnosti obec plánuje na týchto pozemkoch rozšíriť športový areál, ktorý bude plniť verejnoprospešný účel.

K predloženému návrhu uznesenia poslanci nemali pripomienky, pozmeňujúce alebo doplňujúce návrhy.

Hlasovanie: Za: 6 Proti: 0 Zdržal sa: 0

Uznesenie bolo **schválené.** K prejednávanému návrhu poslanci prijali uznesenie č. 509, ktoré je neoddeliteľnou súčasťou zápisnice.

***Prívalové dažde na ul. Partizánskej***

*Starosta: r*obili sme tam geodetické zameranie, niektorí ľudia tam majú záhumienky, po spolupráci s Agrohelpom, bolo dohodnuté, že p. Ďurica, to všetko zorie popri plotoch a zasadí tam 7 hektárový ochranný pás, aby sa zabránilo zatekaniu vody. Za úlohu ľuďom sme dali, aby si prečistili kanál. Problém je v tom, že nikto nechce prepustiť vodu cez dvor. Urobíme ten pás a potom pri oprave mosta za Daniša, urobíme aj sklon cesty, aby voda nešla na komunikáciu a bola usmernená do potoka Krivuľa. Nateraz sme sa tak dohodli, je z toho zápis, všetci zúčastnení súhlasili.

*Mgr. Hyriaková:* Prečo sme nedostali pozvanie na stretnutie aj ako poslanci, ja som tam poslankyňa, a nevedela som o tom to stretnutí. Počas búrky som tam bola pozrieť, problém je v spádovaní mosta, voda išla z vrchných doliniek. Ja ako poslankyňa som nebola oboznámená, termín nebol dopredu určený.

*Starosta:* problém je aj v tom, že ľudia si tam robia záhradky a tak sa vyvyšuje pozemok a potom tá voda neodteká. Nevedel som o tom, že si tam chcela byť prizvaná.

*Starosta:*

- čo sa týka výzvy, projekt Európa pre občanov, v súčasnosti sa vykonávajú posledné úpravy, do projektu sa zapájajú štáty Poľsko, Maďarsko, Litva, Česká republika

- okrem toho máme ešte dve podujatia – 15.9.2017 - K Tebe Matka milostivá, bude to v pravidelnom termíne, finančne to máme poriešené a potom je to ešte ďalšie podujatie – Futbalový deň v Heľpe Horehron – Dolehron – 23.9.2017, sú tam aj rôzne súťaže. A poobede taký exhibičný zápas, finančne toto podujatie nebude stáť ani korunu.

- p. Kukuľa J. rozprával o záležitosti facebooku, k tomu by som len toľko, je to horúca téma, ale poviem k tomu, ktokoľvek si bude otvárať ústa proti obci a nedonesie dôkazy, je to protiprávne konanie, je to pre právnika, kto spochybňuje konanie obce a je proti obci, spochybňuje dobré meno obce a znevažuje našu prácu. Ide o verejné obstarávanie a pod. Preto Vás poprosím p. poslanci, ak máte podozrenie na niečo, tak verejne nie prostredníctvom facebooku. Nezneužívam situáciu, že tu nie je p. poslanec Málik, ktorého sa to bezprostredne týka, ale predpokladám, že poslanci vyvodia zodpovednosť voči poslancovi, ktorý klamne informuje a ohrozuje dobré meno obce. Je to vážna situácia. Za obec sme zodpovední všetci, ktorí tu sedíme.

- k záležitosti ľadovej plochy, je zrealizovaná, viacmenej odovzdaná, boli tam spochybnené záležitosti čo sa týka prevedenia, bol zvolaný kontrolný deň, ktorého sa zúčastnili kontrolórka, ja, predseda st. komisie, p. Kysucký, p, Málik a predseda športového klubu. Boli vznesené pripomienky na mikrotrhliny a rovinnosť, o tom bol spísaný zápis. Proti nerovnosti – boli namerané nerovnosti do 0,5 cm na dĺžke 2m. Do tejto hrúbky je to v norme. Absolútnu rovinu na takej veľkosti nie je možné dosiahnuť. Záruka 3 roky. Ja som to dal opraviť. Je však smutné, že niekto si berie informácie, len ktoré potrebuje a pýta sa na také veci, ako napr. aký bude povrch? A je problém, keď sa poslanec vyjadruje k veciam na facebooku a klame, tak.. Je to na zváženie.

*Kukuľa J*. – podnet od občanov na hornom konci sú pri potoku rôzne staré stroje, či sa s tým ide niečo robiť, či to obci nevadí, ak nie tak dajú podnet na životné prostredie. Bolo by dobré, aby to šla pozrieť komisia životného prostredia a aby sa s tým niečo urobilo.

Druhá vec – kultúrne leto skončilo, skončilo myslím že fiaskom. Dnes robíme kultúru inde, u nás dostala facku, celkové hodnotenie by malo prebehnúť najprv v užšom kruhu. Je tam viac chýb, ktoré by sa dali opraviť v rámci organizovania kultúry v obci. Na budúce zasadnutie doložím správu. Nepáči sa mi to, že dnes, keď končíme, akcia nie je. Na túto tému som sa bavil aj s kultúrnou pracovníčkou. Myslím si, že keď mi chodíme niekde vystupovať, tak by bolo dobré aj ich pozvať sem a takisto aj nám urobiť na námestí program. Je pravda, že veľa vecí treba ešte doriešiť. Termíny boli a takto nám padne akcia.

*Starosta*: doplním návrh bol predložený v júni. V júli a v auguste sa akcia konala, kultúrne leto sa však zadarmo robiť nedá. Koľko ste vyčlenili? Všetko je super, ale dnes sa bez peňazí nedá.

*Bc. Fedorová:* nič nebolo vyčlenené, žiadne financie

*Kukuľa J*.: ja k tomu len: na kultúrne leto sme si urobili program, že prvé tri vystúpenia zabezpečím ja, potom Kemková, a nebolo zabezpečené. A nám je prednejšie ísť preč ako naši ľudia. Názory ľudí sú pekné a na vystúpenia si zvykli. Vystúpenia, ktoré som organizoval ja, tak som si zabezpečil sponzorov. Kemková zabezpečila sponzorsky ozvučenie. Ja si myslím, že kultúra sa dá aj v menšom organizovať.

*Kukuľa M*.: ja si myslím, že na prvý ročník, to môžem len pochváliť, a chyby sa vychytajú a postupne do budúcna sa bude ináč pristupovať. Bolo to dobré podujatie, zúčastňovalo sa kopec cudzích ľudí. A nemusí to byť len folklór. Bolo to oživenie. Dostalo sa aj do povedomia ľudí.

*Bc. Fedorová*.: Takisto si myslím, že to bolo dobré na prvý ročník, treba vychytať chyby a potom sa ich varovať, ale takisto sú potrebné aj nejaké peniaze a udržať aj pre ďalšie roky.

*Mgr. Hyriaková*: odvoz umelých fliaš, kedy sa vozia, lebo stále sú plné. Ide o kontajnery pri obchode na vyšnom konci.

*Starosta.:* odvážajú sa 2 krát do týždňa, my môžeme aj každý deň vyvážať, ale ľudia kladú plné tašky ku kontajnerom

*Bc. Fedorová:* urobiť reláciu pre občanov do rozhlasu a príspevok do novín

*Kysucký:* ľudia hádžu aj komunálny odpad do kontajnerov

*Starosta:* ľudia položia len vrecia ku kontajnerom a kontajner je prázdny. Rozširujeme zber tetrapakov, dáme to aj do novín. S tým odpadom je to veľmi komplikované. Je toho neúrekom. Vozíme vzduch a ľudia nemajú tendenciu stláčať fľaše. Ak vidíme plný kontajner napr. fliaš, tak pristavujeme nový kontajner.

Ešte k tým odpadom: ZMOS so životným prostredím konečne pristupuje k tomu, že sa budú zbierať aj pneumatiky na zbernom dvore. Za odvoz sú neskutočné poplatky.

*Mgr. Hyriaková:* chcela by som ešte poďakovať starostovi a našim občanom, ktorí sa zúčastnili osláv na Krpáčove a Kališti. A takisto za finančnú podporu obce, bolo tam aj logo obce. Akcie sa zúčastnil aj starosta obce.

*Bc. Fedorová.* Bolo to veľmi pekné. Pekné akcie, program na úrovni.

*Kysucký:* Všimol som si na internete, že darovanie krvi sa ruší, kvôli žltačke.

Starosta: ešte jeden dodatok ku zmluve so zhotoviteľom L. Lackovičom, Čereňany, kde máme zabezpečovaný servis odpadových vôd. Ide o navýšenie ceny nákladov na dopravu. Je to nevyhnutnosť, musí byť odber 1krát do mesiaca, poprosím Vás o schválenie dodatku. Ide o to, že sme museli zakúpiť nový vzorkovať, na ktorý sme sa spojili viaceré obce, a tak bude musieť chodiť častejšie. Momentálne tie vzorky nám musia odoberať.

*Kukuľa M*. bolo by potom potrebné, či to niekto nerobí aj výhodnejšie

*Mgr. Tkáčiková:* v minulosti bolo výberové konanie na toto a bolo to výhodne obstarané, v súčasnosti ten merač stojí 5000 €

PhDr. Ďurčová: predniesla návrh uznesenia o Dodatku k zumluve o dielo č. 128/2015 ohľadom technologického servisu pre ČOV s Lackovičov servis s.r.o., Žnatínska 771/1, Čereňany

OZ v Heľpe schvaľuje:

* Dodatok k zmluve o dielo Libor Lackovič, IČO : 50053531, Žnatínska 771/1, Čereňany 972 46, ktorý sa dotýka zmeny nákladov na dopravu

Hlasovanie: Za: 6 Proti: 0 Zdržal sa: 0

Uznesenie bolo **schválené**. K prejednávanému dodatku poslanci prijali uznesenie č. 510, ktoré je neoddeliteľnou súčasťou zápisnice.

*PhDr. Ďurčová* – na vedomie som Vám emailom posielala žiadosti o prenájom bytov na štadióne - všetky sú prenajaté, takže voľné nemáme

* Objednávka o doplnenie vzduchotechniky do školskej jedálne – zobraté na vedomie
* správu kontrolórky, o ktorej sme už hovorili

OZ v Heľpe berie na vedomie:

* Správu o činnosti hlavného kontrolóra
* Informáciu o objednávke na doplnenie vzduchotechniky do školskej jedálne

*Starosta:* ešte jedna informácia, znovu začíname konanie s p. Ďuricovou, bytom Heľpa, Cintorínska 2, riešime to cez prokuratúru, vykonáva sa ŠSD.

**K bodu 13- Interpelácie**

Interpelácie neboli.

Starosta: Poďakoval prítomným poslancom za účasť na zasadnutí a ukončil zasadnutie.

................................................ .......................................................

PhDr. Vladimír Babeľa – overovateľ Bc. Mária Fedorová – overovateľka

.......................................................

Peter Hyriak – starosta obce